title: Nicoya gazaxo
text: Kotbana lospa dilifimafa gu geja is alka va pacifikafo krimtaxo ke Nicaragua kale Rivas woday adre kereleyed nume va Chorotega sane geon is ronon arplekuyud, adre frofason va Nicoya dega is ronefo krimtaxo ke pargalu ( Orotina is Chomes ), kison va Orotiña wida isu Chomi isu Chorotega Vieja, i va wida kosmayan gan espanik bak 1519. Bata arplekura va Chorotega sane van istak ke direfa Costerika jupayar da va sane ixam kerelese va Istef Krant is lentefo atlantikafo krimtaxo rontion toz kobodayar, i va Huetar sane. Batkane va pebura va xanta ke Nicoya yolt dadit, i va yolt tis tuespanavaks va Necoc Yaótl Nahuatl trogarn co sugdalas vas dem vokeon volnik ( Nicarao is Huetar ) is dasugdayas va an gazik ke Chorotega sane, is co tis korozaks va Tezcatlipoca isteamerikaf lorik.